**Միրոսլավ Միխայլովիչ Սլաբոշպիցկի** (ուկրաիներեն՝ Миросла́в Миха́йлович Слабошпи́цький, հոկտեմբերի 17, 1974(1974-10-17), Կիև, Ուկրաինական ԽՍՀ, ԽՍՀՄ), ուկրաինացի կինոռեժիսոր և սցենարիստ, Ալեքսանդր Դովժենկոյի անվան Ուկրաինայի պետական մրցանակի դափնեկիր։

Կենսագրություն
--------------

Միրոսլավ Սլաբոշպիցկին ծնվել է ուկրաինացի գրող և գրականագետ Միխայիլ Սլաբոշպիցկու ընտանիքում։ Մինչև 1982 թվականն ապրել է Լվովում։ Ավարտել է Կիևի Ի. Կ. Կարպենկո-Կարիի անվան թատրոնի, կինոյի և հեռուստատեսության ազգային համալսարանը՝ կինոյի և հեռուստատեսության ռեժիսորի մասնագիտությամբ։ Աշխատել է որպես քրեական խրոնիկայի թղթակից, սցենարներ է գրել կինոյի և հեռուստատեսության համար։ Նրա սցենարներից մեկը՝ «Չեռնոբիլի Ռոբինսոնը», 2000 թվականին դարձել է «Խոսքի թագադրում» սցենարների առաջին համաուկրաինական մրցույթի դիպլոմակիր։ 1990-ականների սկզբին աշխատել է Ա. Դովժենկոյի անվան կինստուդիայում։ 2000 թվականից Ուկրաինայի կինեմատոգրաֆիստների ազգային միության անդամ է։ Եղել է Ուկրաինայի երիտասարդ կինեմատոգրաֆիստների ասոցիացիայի փոխնախագահ։

2002 թվականին Կինեմատոգրաֆիայի պետական ծառայության նախագահ Աննա Չմիլի հետ կոնֆլիկտի պատճառով մեկնել է Սանկտ Պետերբուրգ, որտեղ մի շարք նախագծերում աշխատել է որպես սցենարիստ և երկրորդ ռեժիսոր։ Նրա «Միջադեպ» դեբյուտային կարճամետրաժ ֆիլմը մասնակցել է 17 երկրների 27 փառատոների մրցութային ծրագրերին (Բելգիա, Իսպանիա, Իտալիա, Մեծ Բրիտանիա, Պարագվայ, Հունաստան, Չեխիա, Հունգարիա, Ռումինիա, Սերբիա, Ռուսաստան և այլն) և մրցանակ ստացել Ալգարվիի կինոփառատոնում (Պորտուգալիա)։ 2009 թվականի փետրվարին Միրոսլավ Սլաբոշպիցկու «Ախտորոշում» երկրորդ կարճամետրաժ ֆիլմը մտել է Բեռլինի կինոփառատոնի մրցույթ (7 տարվա ընթացքում առաջին ուկրաինական ֆիլմը Բեռլինալեում)։

2010 թվականի փետրվարին հեղինակի մեկ այլ կարճամետրաժ ֆիլմ («Խուլություն») ընդգրկվել է Բեռլինալեի մրցութային ծրագրում։ 2012 թվականի օգոստոսին Միրոսլավ Սլաբոշպիցկու «Միջուկային թափոններ» 23 րոպեանոց ֆիլմը, որը նկարահանվել է «Ուկրաինա, goodbye» նախագծի շրջանակներում, ստացել է «Արծաթե հովազ» Լոկառնոյի միջազգային կինոփառատոնի «Ապագայի հովազ» ծրագրում։

2014 թվականի մայիսի 21-ին Կաննի կինոփառատոնի շրջանակներում կայացել է Միրոսլավ Սլաբոշպիցկու առաջին լիամետրաժ խուլ և համր դեռահասների մասին «Ցեղը» ֆիլմի պրեմիերան, որտեղ ֆիլմը ստացել է երեք մրցանակ՝ Գան հիմնադրամի մրցանակ, «Բացահայտում» մրցանակ և Գրան Պրի մրցանակ։

2014 թվականի հունիսի 15-ին «Ցեղը» ֆիլմը ստացել է Իվանովոյում անցկացված Անդրեյ Տարկովսկու անվան VIII «Զերկալո» միջազգային կինոփառատոնի գլխավոր մրցանակը, ստացել է նաև Սերգեյ Դոբրոտվորսկու անվան «Սեանս» ամսագրի հատուկ մրցանակը։

Ֆիլմագրություն
--------------

### Որպես ռեժիսորի ասիստենտ

1. 2007 — «Ոճիր և պատիժ» (մինի-սերիալ հեռուստատեսության համար)

### Դերասանական աշխատանքներ

1. 1995 - «Սոկիրրա»
2. 1999 - «Բանաստեղծը և իշխանուհին» - դրվագ
3. 2016 - «Իմ տատիկը՝ Ֆանի Կապլանը»

### Ռեժիսորական աշխատանքներ

1. 1995 - «Պահակը» (կարճամետրաժ)
2. 2005 - «Միջադեպ »(կարճամետրաժ)
3. 2009 - «Ախտորոշում» (կարճամետրաժ)
4. 2009 – «Արուներ։ Արաբեսկներ» («Խուլություն» կարճամետրաժ ֆիլմ)
5. 2012 - «Միջուկային թափոններ» (կարճամետրաժ)
6. 2014 – «Ցեղ»

### Սցենարիստ

1. 2010 - «Խուլություն» (կարճամետրաժ)
2. 2012 - «Միջուկային թափոններ» (կարճամետրաժ)
3. 2014 - «Ցեղ»

Ծանոթագրություններ
------------------

1. ↑  Указ Президента Украины № 539/2015 «О присуждении Государственной премии Украины имени Александра Довженко 2015»(ուկր.)
2. ↑  Слабошпицький привіз в Україну «Срібного леопарда» | Львівська газета
3. ↑  Украинский фильм получил три награды на Каннском фестивале

Արտաքին հղումներ
----------------

* Интервью forbes.ua Archived 2015-03-24 at the Wayback Machine.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք |
|  |
| Թեմատիկ կայքեր | AllMovie · AllMovie · AlloCiné · ČSFD · Դանիական ազգային ֆիլմագրություն · Internet Movie Database · ԿինոՊոիսկ |
|  |
| 

|  Չափորոշչային վերահսկողություն |
| --- |
|  |
| BIBSYS: 15038972 · BNF: 169575010 · GND: 1078120226 · ISNI: 0000000447637930 · LCCN: no2016053813 · NKC: xx0219722 · NTA: 39212520X · SUDOC: 184587468 · VIAF: 315256023 · WorldCat VIAF: 315256023 |

 |

 |